ট্রোলিংকে পাত্তা দিচ্ছেন না রবিচন্দ্রন অশ্বিন

ওয়েব ডেস্ক: আইপিএল ২০২৫-এর (IPL 2025) শুরুটা ভালো হয়নি রবিচন্দ্রন অশ্বিনের (Ravichandran Ashwin)। সিএসকে-র (CSK) হয়ে প্রত্যাবর্তনের মরসুমে প্রথম পাঁচ ম্যাচে মাত্র পাঁচটি উইকেট পেয়েছেন। সেই সঙ্গে ওভারপিছু নয়ের বেশি রান দিয়ে ফেলেছেন। বর্ষীয়ান অফস্পিনারকে নিয়ে চলছে সমালোচনা, হচ্ছে ট্রোলিংও। কিন্তু ট্রোলিং নিয়ে একেবারেই চিন্তিত নন অশ্বিন, তিনি স্বাগত জানাচ্ছেন গঠনমূলক সমালোচনাকে।

এ মরসুমে সিএসকে-র পারফরম্যান্স একেবারেই ভালো নয়। ক্রিকেট অ্যানালিস্ট প্রসন্ন আগোরামের সঙ্গে কথা বলতে গিয়ে অশ্বিন বলেন, “সাধারণভাবে হারতে কেউই পছন্দ করে না। সত্যি বলতে আমি ট্রোলিং নিয়ে চিন্তিত নই। যদি কেউ গঠনমূলক সমালোচনা করে তাতে সমস্যা নেই। কিন্তু কিছু কিছু লোক স্রেফ বিষ ঝাড়ে।”

আরও পড়ুন: পরের অলিম্পিক্সেই ক্রিকেট, অংশ নেবে ছ’টি দেশ

অশ্বিন আরও বলেন, “পার্থক্য বোঝা খুব সহজ। আমি খুব সহজেই বুঝতে পারি কোনটা গঠনমূলক সমালোচনা এবং কোনটা বিষ। আমি এ নিয়ে চিন্তিত নই। আসল কাজ হল আরও ভালো হওয়া, আমার জীবনের এটাই মন্ত্র। ভালোবাসার জায়গা থেকে কেউ যদি সমালোচনা করে তাহলে কোনও অসুবিধে। আজও আমি আউট হলে আমার বাবা বকাবকি করেন।”